Հայաստանում յուրաքանչյուր գործարար-պաշտոնյայի «տնամերձում» այնքան «աղբ» է կուտակված, որ իրենք էլ համոզված են՝ հարկային մարմինները ստուգումներ սկսելիս ստվերում մնացած շա՜տ բան կհայտնաբերեն: Իսկ եթե թաքցնելու ոչինչ չկա, ի՞նչ կարիք կա հարայ-հրոց գցել հարկային մարմինների ստուգումների մասին, որոնք այս օրերին կատարվում են ԱԺ «Ծառուկյան» դաշինքի ղեկավար, գործարար Գագիկ Ծառուկյանի օբյեկտներում: Այս մասին այսօր հայտարարել է Գ. Ծառուկյանի մամլո նախկին խոսնակ, նույն դաշինքի պատգամավոր Իվետա Տոնոյանը: